**REDUSERT BETALING I BARNEHAGE 2019/20
 – INFORMASJON OM SØKNAD OG SØKNADSFRIST**

Husholdninger med en inntekt som er lavere enn 548.500 kroner, har rett til redusert pris på barnehageoppholdet.

Alle 2-, 3-, 4- og 5-åringer, og barn med utsatt skolestart, som bor i husholdninger med lav inntekt, har også rett til å få 20 timer gratis oppholdstid i barnehage per uke.

Redusert betaling gis ikke automatisk. **Dette er noe foreldrene må søke om selv.**

Søknadsfrist for å søke om redusert foreldrebetaling og gratis kjernetid er **15. juni 2019** for barnehageåret 2019/20**.**Bruk detelektroniske skjemaet om redusert betaling som du finner her:

[www.hamar.kommune.no/barnehageskjemaer](http://www.hamar.kommune.no/barnehageskjemaer)

Søknadene vil bli behandlet i løpet av juli, og alle som har søkt, får svar før barnehagestart.

------------------------------------------------------------------------------------------------------------

**FLERE DETALJER OM ORDNINGEN**

**Hvor mye må man betale?**Ordningen med redusert foreldrebetaling går ut på at ingen skal betale mer enn 6 prosent av inntekten sin til barnehagen. Dette gjelder både kommunale og private barnehager. Kommunen har ansvaret for å regne ut rett beløp når det søkes om redusert betaling.

**Søknadsskjema**

Hvis du trenger hjelp til utfylling av skjema, eller til å laste opp inntekstdokumentasjon, kan du ta kontakt med Servicekontoret i rådhuset. Det er publikums-pc ved skranken.

**Inntektsdokumentasjon**

Før vi kan behandle søknaden din, må kommunen få dokumentasjon på husholdningens inntekter. Det betyr at vi må få dokumentasjon fra foresatte og eventuelt samboeres brutto inntekter.

**Ett år om gangen**

Søknad om redusert betaling gjelder for ett barnehageår om gangen. Når du skal søke på nytt for neste barnehageår, må ny dokumentasjonen på inntekt legges ved. Kommunen trenger oppdatert dokumentasjon, det vil si bekreftelse på inntekten til familien slik den er i dag.

Du må si fra til Hamar kommune dersom inntekten din endrer seg gjennom barnehageåret.

**Du må bo i kommunen**

Det er kommunen du bor i som behandler søknaden om redusert foreldrebetaling. Hvis du ikke bor i Hamar eller flytter ut av kommunen, vil du ikke ha rett til redusert foreldrebetaling fra Hamar kommune lenger.

**Gjelder fra måneden etter**
Du mottar redusert foreldrebetaling fra første måneden etter at kommunen har mottatt søknaden og innvilget denne. Du vil ikke få redusert foreldrebetaling med tilbakevirkende kraft.

**Viktig å gjøre det riktig**

Ufullstendig utfylte søknader blir ikke behandlet, og du er selv ansvarlig for at kommunen får rett og oppdatert dokumentasjon og informasjon angående familiens økonomiske situasjon.

**Har du noen spørsmål?**

Kontakt Servicekontoret i Hamar rådhus eller på telefon 62 56 30 00.

MH

Rikke Sæhlie

barnehagerådgiver